IIG ดีด 6% ลุ้นรายได้ปีนี้โตกว่า 40% รับธุรกิจเดิม “CRM-ERP” หนุน – เร่งขยายตลาดตปท.
IIG ดีด 6% ลุ้นรายได้ปีนี้โตกว่า 40% รับธุรกิจเดิมของบริษัท (Organic Growth) ในกลุ่ม CRM และ ERP ที่ยังมีการเติบโตอย่างต่อเนื่องในอัตรา 20-25% พร้อมขยายการลงทุนในต่างประเทศเร็วๆ นี้
IIG ดีด 6% ลุ้นรายได้ปีนี้โตกว่า 40% รับธุรกิจเดิมของบริษัท (Organic Growth) ในกลุ่ม CRM และ ERP ที่ยังมีการเติบโตอย่างต่อเนื่องในอัตรา 20-25% พร้อมขยายการลงทุนในต่างประเทศเร็วๆ นี้
3 เม.ย. 2566

ผู้สื่อข่าวรายงานว่า วันนี้ (3 เม.ย. 66) ราคาหุ้น บริษัท ไอแอนด์ไอ กรุ๊ป จำกัด (มหาชน) หรือ IIG ณ เวลา 11:21 น. อยู่ที่ระดับ 35.00 บาท บวก 2.00 บาท หรือ 6.06% สูงสุดที่ระดับ 36.75 บาท ต่ำสุดที่ระดับ 33.25 บาท ด้วยมูลค่าการซื้อขาย 50.01 ล้านบาท

สำหรับราคาหุ้น IIG ปรับตัวขึ้นยังคงรับอานิสงส์จากทิศทางผลการดำเนินงานในปีนี้เติบโตอย่างแข็งแกร่งต่อเนื่อง สอดคล้องกับทาง นายสมชาย เมฆะสุวรรณโรจน์ ประธานเจ้าหน้าที่บริหาร และผู้บริหารบริษัท IIG ที่กล่าวว่าในปี 66 บริษัทฯ คาดว่าจะมีรายได้ทั้งปีเติบโตกว่า 40% หรือประมาณ 1,350-1,400 ล้านบาท จากการเติบโตของธุรกิจเดิมของบริษัท (Organic Growth) ในกลุ่ม CRM และ ERP ที่ยังมีการเติบโตอย่างต่อเนื่องในอัตรา 20-25%
รวมถึงรายได้เสริมจากธุรกิจใหม่ อาทิ MarTech, InsureTech และ HealthTech รวมถึงการลงทุนในบริษัท แลนซิ่ง บิสสิเนส ซิสเต็มส์ จำกัด หรือ Lansing ผู้นำด้าน Software Development, Outsourcing และ IT Security ที่คาดว่าจะมีรายได้เข้ามาตั้งแต่ไตรมาสแรกของปี 66 ทั้งนี้ บริษัทฯ ยังคงมองหาโอกาสในการลงทุนขยายกิจการในอนาคตด้วยเช่นกัน